cyanic-selkie/wikianc huggingface dataset:
ওমান-মালয়েশিয়া সম্পর্ক
ওমান-মালয়েশিয়া সম্পর্ক, ওমান এবং মালয়েশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। মালয়েশিয়ার রাজধানী কুয়ালালামপুর এ ওমানের একটি স্থায়ী দূতাবাস রয়েছে। অপরদিকে ওমানের রাজধানী মাস্কাট এ মালয়েশিয়ার একটি স্থায়ী দূতাবাস রয়েছে।
ইতিহাস
১৯৮৩ সালে, ওমান এবং মালয়েশিয়ার মধ্যে আনুষ্ঠানিক কূটনৈতিক সম্পর্ক স্থাপিত হয়। ওই একই বছরই, মালয়েশিয়া, ওমানের রাজধানী মাস্কাটে তাদের দূতাবাস স্থাপন করে। তবে ওমান মালয়েশিয়াতে দূতাবাস স্থাপন করে এরও অনেক পরে। কুয়ালালামপুরে, ২০১১ সালে, ওমান তাদের দূতাবাস স্থাপন করে।
অর্থনৈতিক সম্পর্ক
ওমান এবং মালয়েশিয়া এই দুই দেশের মধ্যকার দ্বিপাক্ষিক বাণিজ্য, কূটনৈতিক সম্পর্ক স্থাপিত হওয়ার পর থেকে প্রতি বছরই বৃদ্ধি পায়। ১৯৯৫ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ২৮.১ মিলিয়ন (২.৮১ কোটি) মার্কিন ডলার। যা, ২০০৬ সালে বেড়ে দাঁড়িয়ে হয় ১.০৬ বিলিয়ন (১০৬ কোটি) মার্কিন ডলার। ২০০৬ সালে মালয়েশিয়ায় ওমানের রপ্তানি ৯৫৬ মিলিয়ন (৯৫.৬ কোটি) মার্কিন ডলার এবং অপরপক্ষে ওমানে মালয়েশিয়ার রপ্তানি আয় ছিল ১০৮ মিলিয়ন (১০.৮ কোটি) মার্কিন ডলার। ১৯৯৫ সালে এর পরিমাণ ছিল যথাক্রমে ২৬.৪ মিলিয়ন (২.৬৪ কোটি) মার্কিন ডলার এবং ১.৭ মিলিয়ন (১৭ লক্ষ) মার্কিন ডলার। ২০০৯ সালে, ক্ষুদ্র ও মাঝারি ব্যবসা এবং দ্বিপাক্ষিক বাণিজ্য খাতে সমন্বয় বৃদ্ধি এবং সম্পর্কোন্নয়নে, ওমান এবং মালয়েশিয়ার মধ্যে একটি সমঝোতা স্মারক সাক্ষরিত হয়। ওমানে, মালয়েশিয়ার প্রধান রপ্তানি পণ্য হল; ভোজ্য তেল, যন্ত্রপাতি, কাঠের পণ্য এবং আসবাবপত্র, বৈদ্যুতিক উপকরণ, যন্ত্রাংশ প্রভৃতি। অপরদিকে, মালয়েশিয়ায় ওমানের প্রধান রপ্তানি পণ্য হল খাদ্যদ্রব্য। সম্প্রতি, ওমান থেকে মালয়েশিয়ায় হিমায়িত মুরগির মাংস রপ্তানির বিষয়ে ওমান এবং মালয়েশিয়া একটি চুক্তি সাক্ষর করেছে। উভয় দেশই নিজেদের মধ্যকার দ্বিপাক্ষিক বাণিজ্যিক সম্পর্ক বৃদ্ধি করার জন্য কাজ করে যাচ্ছে। ২০১১ সালে মালয়েশিয়া থেকে ওমানে এল পি জি গ্যাস বিক্রির বিষয়ে মালয়েশিয়া ও ওমানের মধ্যে একটি চুক্তি সাক্ষরিত হয়। তবে চুক্তির অর্থের পরিমাণ ছিও অজ্ঞাত। ২০১৫ সালে, এই দুই দেশ সাইবার নিরাপত্তার বিষয়ে সমন্বয়ের জন্য একটি চুক্তি সাক্ষর করে।
রুবিনা কোরেশি
রুবিনা (বা রুবেনা) কোরেশি (সিন্ধি : روبينه قريشي; জন্ম: ১৯ অক্টোবর ১৯৪০) পাকিস্তানের অন্যতম শীর্ষস্থানীয় সিন্ধি ধ্রুপদী গায়িক ছিলেন। তিনি ১৯৬০-এর দশক থেকে ১৯৯০-এর দশক পর্যন্ত খুব জনপ্রিয় ছিলেন। তিনি সিন্ধুর রেডিও পাকিস্তান হায়দরাবাদে গান গাওয়া প্রথম সিন্ধি গায়িকাদের একজন ছিলেন। তিনি বেশিরভাগ সময় সুফি গান গেয়েছেন। তিনি "সিন্ধুর কোকিল"এবং "সিন্ধুর বুলবুল" নামে খ্যাত ছিলেন।
অবদান
রেডিও পাকিস্তান হায়দ্রাবাদ তার কণ্ঠে শাহ আব্দুল লতিফ ভিতাই, সাচল সারমাস্ট, বুধাল ফকির, মানথার ফকিরসহ শত শত সুফি কবির গান রেকর্ড করে। তিনি তার সহশিল্পী জারিনা বেলুচ, আমিনা এবং জেব-উন-নিসার সঙ্গে একত্রে "সাহেরা" নামের অনেক বিয়ের গান গেয়েছেন। এই সেহরাগুলি সিন্ধু জুড়ে এখনো জনপ্রিয়। তিনি ঘোনঘাট লাহ কুনওয়ার এবং সাসি পুনহুনকিছু সিন্ধি চলচ্চিত্রের নেপথ্য গায়িকা হিসেবে গান গেয়েছেন। ১৯৭০ সালে বিখ্যাত চলচ্চিত্র এবং টিভি অভিনেতা মুস্তাফা কুরেশির সঙ্গে তার বিয়ে হয়। বিয়ের পর, তিনি তার স্বামীর সঙ্গে লাহোরে স্থানান্তরিত হন। লাহোরে তিনি উস্তাদ ছোটয় গোলাম আলীর কাছ থেকে সঙ্গীত শিক্ষা লাভ করেন। লাহোরে তিনি উর্দু, পাঞ্জাবি, সেরাইকি, পুশতু এবং বাংলাতেও গান গেয়েছেন। তিনি ইন্দোনেশিয়া, চীন, তুরস্ক, ভারত, যুক্তরাজ্য এবং মার্কিন যুক্তরাষ্ট্রে সঙ্গীত পরিবেশন করেছেন।
রুবিনা কুরেশিও একজন সমাজকর্মী। তিনি পাকিস্তানের ব্লাইন্ড ওয়েলফেয়ার অ্যাসোসিয়েশনের (নারী শাখার) সাথে জড়িত।
সুফি সঙ্গীতে তার অবদানের স্বীকৃতি স্বরূপ তাকে "কালােন্দর শাহবাজ" এবং "খুওয়াজা গোলাম ফরিদ" পুরস্কার প্রদান করা হয়েছে। তিনি রেডিও পাকিস্তান হায়দ্রাবাদ থেকে ২০১২ সালে পুরস্কার পেয়েছেন
জনপ্রিয় গান
রুবিনা শত শত গান গেয়েছেন। এই গানের অধিকাংশই রেডিও পাকিস্তান হায়দ্রাবাদের সঙ্গীত গ্রন্থাগারে রয়েছে। তার সবচেয়ে জনপ্রিয় গানের একটি অসম্পূর্ণ তালিকা বর্ণানুক্রমে নিচে উপস্থাপন করা হল:
গিডিওন হেই
গিডিওন ক্লিফোর্ড জেফ্রি ডেভিডসন হেই (Gideon Haigh; জন্ম: ২৯ ডিসেম্বর, ১৯৬৫) লন্ডনে জন্মগ্রহণকারী ইংরেজ বংশোদ্ভূত বিশিষ্ট অস্ট্রেলীয় সাংবাদিক। ক্রীড়া বিষয়ে বিশেষ করে ক্রিকেটের উপর অগণিত লেখা প্রকাশ করেন ও ব্যবসায়িক কর্মকাণ্ড নিয়ে সংবাদপত্রে লিখে থাকেন। লন্ডনে জন্মগ্রহণ করলেও জিলংয়ে বড় হন ও বর্তমানে মেলবোর্নে বসবাস করছেন গিডিওন হেই।
প্রারম্ভিক জীবন
সাংবাদিক হিসেবে হেই তার কর্মজীবন শুরু করেন। ১৯৮৪ থেকে ১৯৯২ সময়কালে ‘দি এজ’ সংবাদপত্রে ব্যবসায়িক বিষয়ে লিখতে শুরু করেন। এরপর ১৯৯৩ থেকে ১৯৯৫ সময়কালে ‘দি অস্ট্রেলিয়ানে’ লিখতে থাকেন। এরপর থেকে ৭০-এর অধিক সংবাদপত্র ও সাময়িকীতে তার লেখা প্রকাশিত হয়েছে। ব্যবসায়িক বিষয়াবলী ও ক্রীড়া বিশেষতঃ ক্রিকেট নিয়েই তার লেখার জগতে মনোনিবেশ ঘটান। ২০০৬-০৭ মৌসুমের অ্যাশেজ সিরিজের বিষয়ে দ্য গার্ডিয়ানে নিয়মিতভাবে লিখেন। এছাড়াও দ্য টাইমস ও দ্য ফিন্যান্সিয়াল টাইমসে প্রবন্ধ লিখতে থাকেন।
রচনাসমগ্র
১৯টি গ্রন্থের লেখক তিনি ও সাতটিতে সম্পাদনার দায়িত্বে ছিলেন। সবগুলোই ক্রিকেটকে ঘিরে রচিত হয়েছে। তন্মধ্যে, তার ঐতিহাসিক গ্রন্থ ‘দ্য ক্রিকেট ওয়ার’ ও ‘সামার গেম’ অন্যতম। তার জীবনীমূলক গ্রন্থের মধ্যে রয়েছে ওয়ারউইক আর্মস্ট্রংকে ঘিরে ‘দ্য বিগ শিপ’ ও জ্যাক ইভারসনকে ঘিরে ‘মিস্ট্রি স্পিনার’। শেষ গ্রন্থটি দ্য ক্রিকেট সোসাইটির বর্ষসেরা গ্রন্থের মর্যাদা পায়, উইলিয়াম হিল স্পোর্টসে বর্ষসেরা বইয়ের সংক্ষিপ্ত তালিকায় অন্তর্ভুক্ত হয় এবং দ্য সানডে টাইমসে ‘এ ক্লাসিক’ নামে প্রকাশিত হতে থাকে। ২০০৫ সালের অ্যাশেজ সিরিজ নিয়ে প্রবন্ধগুচ্ছ নিয়ে গ্রন্থ প্রকাশ করেন। এছাড়াও, ব্যবসায় সম্পর্কিত বিষয়াবলী বিশেষ করে দ্য ব্যাটল ফর বিএইচপি, অ্যাবেসটস হাউস ও ব্যাড কোম্পানি প্রকাশ করেন। অধিকাংশ গ্রন্থই অরাম প্রেস থেকে প্রকাশিত হয়েছিল।
১৯৯৯ থেকে ২০০০ এবং ২০০০-০১ মৌসুমে উইজডেন ক্রিকেটার্স অ্যালমেনাক অস্ট্রেলিয়ার সম্পাদক মনোনীত হন। মার্চ, ২০০৬ সাল থেকে এবিসি টেলিভিশন স্পোর্টস প্যানেল শো অফসাইডার্সের নিয়মিত বিচারকমণ্ডলীর দায়িত্ব পালন করছেন। ২০০৬ সালের পূর্ব-পর্যন্ত ৭৭৪ এবিসি মেলবোর্নে জন ফেইনের সাথে দ্য কনভার্সেসন আওয়ারে নিয়মিতভাবে সহ-উপস্থাপনার দায়িত্বে ছিলেন।
বিতর্ক
হেই স্যার ডোনাল্ড ব্র্যাডম্যানকে অবমূল্যায়ণে প্রবলভাবে সমালোচনা করেছেন ও তার নামকে গড়পড়তা ও লোভী আকারে বিস্ফোরণ ঘটানোর চেষ্টা চালান। সেপ্টেম্বর, ১৯৯৮ সালে উইজডেন ক্রিকেট মান্থলীতে ‘স্যার ডোনাল্ড ব্র্যান্ডনেম’ শিরোনামে নিবন্ধ প্রকাশ করেন। হেই ব্র্যাডম্যানের জীবনীকার রোল্যান্ড পেরি’র সমালোচনা করেছেন। দি অস্ট্রেলিয়ানে পেরির জীবনীতে ব্র্যাডম্যানের ভুল বিষয়গুলোকে চাকচিক্য করে তোলা বা এড়িয়ে যাওয়ার দোষে দুষ্ট করার অভিযোগ আনেন।
সম্মাননা
২০০৬ সালে সাংবাদিকতাকে ঘিরে জন কার্টিন পুরস্কার লাভ করেন। একই সালে ‘ইনফরমেশন আইডল: হাউ গুগল ইজ মেকিং আজ স্টুপিড’ শিরোনামের নিবন্ধের জন্য ভিক্টোরিয়ান প্রিমিয়ার্স সাহিত্য পুরস্কার পান। দ্য মান্থলী সাময়িকীতে এ নিবন্ধটি প্রকাশিত হয়েছিল।
দি উইজডেন ক্রিকেটারে ২০০৯ সালের অ্যাশেজ সিরিজকে ঘিরে হেই ব্লগ পরিচালনা করেন। ২৪ অক্টোবর, ২০১২ তারিখে মেলবোর্নে ব্র্যাডম্যানের দশম মৃত্যুবার্ষিকীতে হেই ভাষণ দেন। ২০১৫ সালে সিডনি ক্রিকেট গ্রাউন্ডের উদ্বোধনী জ্যাক মার্শ ইতিহাস বক্তৃতায় ‘কীভাবে ভিক্টর ট্রাম্পার ক্রিকেটকে চিরতরে বদলে দিয়েছেন’ শিরোনামে ভাষন প্রচার করেন।
ব্যক্তিগত জীবন
১৯৮৪ সাল থেকে মেলবোর্ন বিশ্ববিদ্যালয়ের অধীন ট্রিনিটি কলেজের আবাসিক ছাত্র ছিলেন। বর্তমানে তিনি মেলবোর্নে বসবাস করছেন। জানুয়ারি, ২০০৯ সালে শার্লত নাম্নী এক রমণীর পাণিগ্রহণ করেন। তাদের সংসারে সেসিলিয়া নাম্নী এক কন্যা ও ট্রাম্পার নামের এক বিড়াল রয়েছে। ২০০২ থেকে ২০০৫ সময়কালে তার সঙ্গীনি ছিলেন সালি ওয়াহাফ্ট। এপ্রিল, ২০০৯ সাল পর্যন্ত ওয়াহাফ্ট দ্য মান্থলী সম্পাদনার দায়িত্ব পালন করেন। তবে, ওয়াহাফ্টের বিতর্কিত প্রত্যাগমনের পর থেকে দ্য মান্থলীতে কোন নিবন্ধ লিখছেন না বলে হেই দাবী করেন।
প্রেম জিহাদ
প্রেম জিহাদ বা লাভ জিহাদ হল হিন্দুত্ববাদ প্রবক্তাদের তৈরি করা একটি ষড়যন্ত্র তত্ব-সম্পর্কীয় বিষয়, এতে মনে করা হয় যে, একটি সংগঠিত আন্তর্জাতিক ষড়যন্ত্রের অংশ হিসেবে ভারতের বিরুদ্ধে মুসলিমদের বৃহত্তর জনসংখ্যাগত যুদ্ধের জন্যে  তাদের জনসংখ্যা বৃদ্ধি এবং প্রতিস্থাপনের মাধ্যমে আধিপত্য বিস্তার করার লক্ষ্যে মুসলিম পুরুষরা হিন্দু মহিলাদের ইসলামে ধর্মান্তরিত করার লক্ষ্যে প্রলোভন, প্রেমের জাল, প্রতারণা, অপহরণ বা তাদের বিবাহ করে থাকে। কেবল মুসলিমদের ক্ষেত্রে এর ব্যাপক প্রয়োগ হলেও খ্রিস্টানদের ক্ষেত্রেও এর আংশিক প্রয়োগ লক্ষ্য করা যায়।
বিশ্লেষকগণ প্রেম জিহাদ তত্বকে একটি ষড়যন্ত্র তত্ব ও অলীক-কল্পনা বা একটি রাজনৈতিক এজেন্ডা হিসেবে আখ্যায়িত করেন। এমনকি এটিকে ধর্মীয় ঘৃণা ও ভুল ধর্মীয় তথ্য ছড়ানোর একটি অভিযান হিসেবে অস্বীকার করেন।     ২০০৯ সালে প্রথম ভারতে চর্চা হওয়া শুরু হয়। ২০১০ সালে কেরলের তৎকালীন মুখ্যমন্ত্রী ভি. এস. অচ্যুতানন্দন প্রথম এই বিষয়টিকে প্রেম জিহাদ হিসেবে উত্থাপন করেন এবং এরপর মিডিয়া ও সামাজিক যোগাযোগ মাধ্যমের সাহায্যে তা ধীরে ধীরে প্রসার লাভ করে।
২০০৯ সালে একটি প্রোপাগান্ডার অংশ হিসাবে এই ষড়যন্ত্র তত্ত্বটি তৈরি হওয়ার পর হিন্দুত্ব প্রকাশনা দ্বারা প্রচার করা হয়। যেমন: সনাতন প্রভাত এবং হিন্দু জনজাগৃতি সমিতি হিন্দুসমাজকে তাদের মহিলাদের মুসলিম পুরুষদের থেকে রক্ষা করার আহ্বান জানায়, একই সাথে তাদেরকে কুৎসিত ও ধর্ষক হিসাবে চিত্রিত করা হয়। রাষ্ট্রীয় স্বয়ংসেবক সংঘ, বিশ্ব হিন্দুপরিষদকে ভারত ও বিদেশে এই তত্ব বিস্তারের জন্য দায়ী করা হয়। এই তত্ত্বটি উত্তর প্রদেশ একটি উল্লেখযোগ্য বিশ্বাস হয়ে উঠেছে বলে উল্লেখ করা হয় এবং ২০১৪ সালে রাজ্যে ভারতীয় জনতা পার্টির প্রচারের সাফল্যে অবদান রাখে বলে উল্লেখ করা হয়। প্রধানমন্ত্রী নরেন্দ্র মোদির নেতৃত্বাধীন ভারতীয় জনতা পার্টির নির্বাচনের পর ভারতে ধারণাটি প্রাতিষ্ঠানিক রূপ লাভ করে এবং সরকারপন্থী ডানপন্থী বিভিন্ন টেলিভিশন মিডিয়া ; যেমন : টাইমস নাউ, রিপাবলিক টিভি এবং সোশ্যাল মিডিয়ায় বিভ্রান্তিমূলক প্রচারণাকে সাধারণত এর জনপ্রিয়তা বৃদ্ধির জন্য দায়ী করা হয়। বিজেপি দল দ্বারা শাসিত বেশ কয়েকটি রাজ্যে কথিত ষড়যন্ত্রের বিরুদ্ধে আইন প্রণয়ন করা হয়েছে এবং যোগী আদিত্যনাথ সরকার দ্বারা উত্তর প্রদেশ রাজ্যে প্রয়োগ করা হয়েছে। সেখানে এটি মুসলমানদের উপর রাষ্ট্রীয় নিপীড়ন এবং ক্র্যাকডাউনের একটি উপায় হিসাবে ব্যবহৃত হয়েছে বলে অভিযোগ করা হয়।
২০০৯ সালের নভেম্বরে জ্যাকব পুন্নজ জানান যে, কোনো দলের ধর্মান্তরের জন্য মেয়েদের প্রেমের ধোঁকা দেয়ার যথাযথ প্রমাণের অভাব আছে। তিনি কেরালা হাইকোর্টকে জানান, তার কাছে আসা ১৮টি ঘটনার ৭ টিই সন্দেহযুক্ত। ২০০৯ সালের ডিসেম্বর মাসে বিচারপতি কে.টি. সঙ্করণ পুন্নজের কথার উত্তরে একটি ঘটনার ডায়রি থেকে নিষ্পত্তি করেন যে, এই বিষয়ে কিছু শক্ত তথ্য রয়েছে। তিনি বলেন, এটা পরিষ্কার যে, পুলিশের রিপোর্ট থেকে পাওয়া যায় যে, মহিলাদের ধর্মান্তরের জন্য কিছু সংযুক্ত দল রয়েছে। প্রেম জিহাদে অভিযুক্ত দুজনের মামলা চলার সময় জানানো হয়, গত ৪ বছরে ৩০০০-৪০০০ এমন ধর্মান্তর ঘটেছে। তবে এসব ঘটনা স্বাভাবিক প্রক্রিয়া হিসেবে উল্লেখ করা হয়। ডিসেম্বর, ২০০৯ সালে কেরালা হাইকোর্ট দুজন অভিযুক্তকে মুক্তি দিয়ে অনুসন্ধান চালিয়ে যেতে থাকে। যদিও এতে পুলিশের অনুসন্ধান সমালোচিত হয়। পরে বিচারপতি এম.শশীধরন নম্বিয়া কর্তৃক অনুসন্ধান কাজ বন্ধ হয়ে যায়। কারণ পুন্নজ প্রেম জিহাদের যথাযথ প্রমাণ পাননি।
কর্ণাটক সরকার ২০১০ সালে জানায় যে, অনেক বড় অংশে হিন্দু মহিলা ইসলাম ধর্মে ধর্মান্তরিত হয়েছে। ২০১২ সালে প্রেম জিহাদ অনুসন্ধানের ২ বছর পর কেরালা পুলিশ যথাযথ প্রমাণের অভাবে এটিকে অস্তিত্বহীন অভিযান হিসেবে ঘোষণা করে। পরবর্তীতে আরেকটি কেস চালু হয় একটি ওয়েবসাইটের বিষয়ে, যেখানে মুসলিমদের সংগঠন মেয়েদের ধোঁকা দেওয়ার জন্য মুসলিম যুবকদের টাকা দেওয়া হয়েছে বলে অভিযোগ করা হয়। সেপ্টেম্বর, ২০০৪ সালে তিন মাসের মধ্যে প্রেম জিহাদ সম্পর্কে উত্তর প্রদেশ পুলিশ- এর কাছে ৬টি এমন ঘটনার আসে। কিন্ত যথাযথ প্রমাণ না মেলায় পুলিশ জানায় এসব মামলায় এই ঘটনার কোনো প্রমাণ নেই।
২০১৭ সালে কেরালা হাইকোর্ট কথিত প্রেম জিহাদ বন্ধে আইন করে যে, হিন্দু মেয়েদের মুসলিম ছেলেদের বিয়ে করা অবৈধ। একজন মুসলিম স্বামী এই আইনের পুনর্বিবেচনার জন্য ভারতের সর্বোচ্চ আদালতে আবেদন করেন। যেখানে কোর্ট রাষ্ট্ৰীয় অনুসন্ধান সংস্থার (এনআইএ) কাছ থেকে নিরপেক্ষ প্রমাণ চায় এবং এনআইকে প্রেম জিহাদ সম্পর্কিত সকল ঘটনা অনুসন্ধানের নির্দেশ দেয়। এতে এনআইএ বিভিন্ন সন্দেহজনক ঘটনা অনুসন্ধান করে যার মাধ্যমে তারা খোঁজ করে যে, কোনো নিষিদ্ধ সংস্থা যেমন: সিমি হিন্দু মেয়েদের ধর্মান্তর করে মুসলিম সন্ত্রাসী হিসেবে তৈরি করছে কিনা।   এনআইএ আদালতকে জানায়, এই মামলা শুধুমাত্র একটা বিচ্ছিন্ন ঘটনা নয়, রাজ্যের মধ্যে এ ধরনের অনেক ঘটনা ঘটে চলেছে। তারা আরো বলে যে, সেই মামলার একই ব্যক্তি যে প্ররোচক হিসেবে কাজ করেছিল তার বিরুদ্ধে আরেকটি মামলা রয়েছে। তবে তা প্রমাণিত হয়নি।
এই তত্বটি জাতীয় নজরে আসে প্রথম ২০০৯ সালে, যখন কর্ণাটক ও কেরালায় ব্যাপক হারে ধর্মান্তর ঘটে। ধীরে ধীরে এটি ভারতের বাইরে, যেমন: পাকিস্তান ও যুক্তরাজ্যেও ছড়িয়ে পড়ে। ২০০৯, ২০১০, ২০১১ ও ২০১৪ সালের ব্যাপক প্রচারণার জন্য প্রেম জিহাদ বিভিন্ন হিন্দু, শিখ ও খ্রিস্টান সংস্থার মাঝে উদ্বেগের সৃষ্টি করে যদিও মুসলিম সংস্থাগুলো অভিযোগটিকে অস্বীকার করে। রয়টার্সের ভাষ্যমতে, এটি অনেকের কাছে একটি সামাজিক উদ্বেগের কারণ হিসেবে বিবেচিত হলেও অনেক ভারতীয় প্রধানদের মতে এটি একটি ষড়যন্ত্রমূলক ঘটনা বৈ কিছু নয়। আগস্ট, ২০১৭-তে রাষ্ট্ৰীয় অনুসন্ধান সংস্থা(এনআইএ) জানায় যে, তারা প্রেম জিহাদ সম্পর্কে মামলাগুলোতে কিছু সাধারণ প্রমাণ পেয়েছে তবে তা তত্ত্বটি প্রমাণে যথেষ্ট নয়।
আবেগের মাধ্যমে ধর্মান্তর
দ্য অক্সফোর্ড হ্যান্ডবুক অফ রিলিজিয়াস কনভার্সন উল্লেখ করে যে, মানুষের এক ধর্মবিশ্বাস থেকে অন্য ধর্মবিশ্বাসে ধর্মা‌ন্তরের জন্য আবেগের ব্যবহার খুবই জনপ্রিয় এবং মাঝে মাঝেই ধর্মীয় নেতারা এর ব্যবহার করে। প্রেম জিহাদ তত্বের প্রবক্তাদের বক্তব্য হলো, লাভ জিহাদ একটি এমন কাজ যেখানে মুসলিম যুবকরা আবেগ ও চাকচিক্যের সাহায্যে প্রেমে ধোঁকা দিয়ে মেয়েদের ধর্মান্তর করে থাকে–অনেক সময় এগুলো বিভিন্ন সংস্থার দ্বারা বা অর্থ দিয়েও করানো হয়। তবে ইসলামে ধর্মান্তরিত কেউ এমন কথা স্বীকার করেনি।
ধর্মীয় ঐতিহাসিক ঘটনা
শিকাগো ট্রিবিউনের ফরেন পলিসি সাংবাদিক সিদ্ধার্থ মহন্ত প্রতিবেদন করেন, প্রেম জিহাদের ভিত্তি শেকড় সূচিত হয় ১৯৪৭ সালের ভারত বিভাগের ঘটনায়। এই বিভক্তির কারণে পাকিস্তান অধিরাজ্য থেকে (যেটি পরবর্তীতে ইসলাম প্রজাতন্ত্রী পাকিস্তান ও গণপ্রজাতন্ত্রী বাংলাদেশে ভাগ হয়) বিভিন্ন সার্বভৌম রাষ্ট্রের তৈরি হয় এবং ভারত অধিরাজ্যের (পরবর্তীতে ভারত প্রজাতন্ত্র) সৃষ্টি হয়। দুটি দেশের সৃষ্টি ও দেশে বিভিন্ন ধর্মের মানুষ থাকার কারণে বৃহৎ আকারে দেশান্তরিতা দেখা দেয় যেখানে লাখ লাখ মানুষ এক দেশ থেকে অন্য দেশে গমন করে এবং এক ধর্মের নারীরা অন্য ধর্মের পুরুষদের দ্বারা জোরপূর্বক ধর্মান্তর ও ধর্ষণের শিকার হয়। উভয় দেশের নারীরা এই ঘটনায় আক্রান্ত হয়। ভারতীয় সরকার কর্তৃক পুনরুদ্ধার অপারেশন করে ১৯৪৭-১৯৫৬ সালের মধ্যে ২০০০০ মুসলিম এবং ৯০০০ অমুসলিম নারীকে এমন ঘটনা থেকে পুনরুদ্ধার করা হয়। মহন্তের মতে, উভয় ধর্মাবলম্বীদের মধ্যে আন্তঃবিবাহ একটি সাংস্কৃতিক চাপ হিসেবে সংকটপূর্ণ ইতিহাস হয়ে দুই ধর্মালম্বীদের ভেতর বিভিন্ন দশকে সংঘর্ষে রূপ নেয়, যা পরবর্তীতেও চলতে থাকে। ২০২২ সালে একটি রিপোর্ট অনুসারে ভারতে হিন্দুধর্মাবলম্বীরা হল ৮১%, যা ভারতের প্রধান ধর্ম এবং মুসলিমরা হল ১৪.৬%, যারা ভারতের দ্বিতীয় বৃহত্তম ধর্মাবলম্বী।
বিয়ের সংস্কৃতি ও প্রথা
ভারতে আনুষ্ঠানিক বিয়ে সংস্কৃতি বিদ্যমান, যেখানে বর ও কনে তার জীবনসঙ্গী বেছে নেয়। ২০০০- এর দশক ও ২০১০-এর দশক জুড়ে ভারতে প্রেম করে বিয়ের পরিমাণ বৃদ্ধি পায় যদিও দুটি ধর্মের মাঝে বিয়ে করা তখনও সামাজিকভাবে প্রতিষ্ঠিত বিষয় ছিল না। ২০১২ সালে দ্য হিন্দু জানায় আন্তঃধর্মীয় বিয়েতে দম্পতিদের অবৈধভাবে ভয় দেখানোর পরিমাণ বৃদ্ধি পেয়েছে। একই বছর উত্তর প্রদেশে যারা সমাজের কাছ থেকে তাদের আন্তঃধর্মীয় বিয়ে লুকিয়ে রাখছিল, তাদের উৎসাহিত করতে বিয়ের নীতি অনুসারে ধর্ম জানার প্রয়োজনীয়তাকে সংশোধনের প্রস্তাব করা হয়।
আন্তঃধর্মীয় বিয়ের ক্ষেত্রে একটি গুরুত্বপূর্ণ বিষয় ছিল যে এটি জোরপূর্বক ধর্মান্তর এবং বৈবাহিক ধর্মান্তরের সাথে সম্পর্কিত। কিছু রীতিনীতি সাপেক্ষে ইসলামে এ ধরনের বিয়ে বৈধ। যেখানে মুসলিম নারীরা শুধুমাত্র মুসলিম পুরুষকে বিয়ে করার জন্য অনুমতিপ্রাপ্ত, পক্ষান্তরে মুসলিম পুরুষরা "আহলে কিতাব", বর্ণনানুসারে ইহুদী ও খ্রিষ্টানদের এবং হিন্দুদের ধর্মান্তরের মাধ্যমে বিয়ে করতে পারে। ২০১৪ সালে মুম্বাই মিরর একটি প্রবন্ধে জানায়, সামান্য সংখ্যক অমুসলিম কনেরা বিয়ের জন্য মুসলিম-হিন্দু ধর্মান্তর প্রক্রিয়ার মধ্য দিয়ে যায়, যেখানে অন্যরা ১৯৫৪ সালের স্পেশাল ম্যারেজ এক্ট অনুসারে আইনসংগত বিয়ে করে থাকে। ১৯৫৪ সালের স্পেশাল ম্যারেজ এক্ট অনুযায়ী মুসলিম মেয়েদের ও ছেলেদের কোনো হিন্দু পুরুষ বা নারী (শিখ ও বৌদ্ধসহ)কে বিয়ে করা বৈধ।
প্রসার ও ইতিহাস
প্রেম জিহাদ তত্ব প্রথম জাতীয় আলোচনার বিষয় হয় ২০০৯ সালের সেপ্টেম্বরে। তখন কেরালা ও কর্ণাটক অঞ্চলের মাঙ্গালোরে হিন্দু মেয়েদের ধর্মান্তর হওয়ার কয়েকটি ঘটনা ঘটে। কেরালা ক্যাথোলিক বিশপ্‌স কাউন্সিলের তথ্য মতে, কেরালার ৪৫০০ জন মেয়েকে ধর্মান্তরিত করা হয়েছে। হিন্দু জনজাগ্রুতি সমিতি দাবি করে যে, কেবল কর্ণাটকেই ৩০,০০০ জন হিন্দু মেয়েকে ধর্মান্তরিত করা হয়েছে। শ্রী নারায়ণা ধর্ম পরিপালনার জেনারেল সেক্রেটারি ভেল্লাপল্লি নাতেসান বলেন, তাদের কাছে প্রেম জিহাদ সম্পর্কে রিপোর্ট রয়েছে।  এছাড়া পাকিস্তান ও যুক্তরাজ্যে একই ধরনের কাজের রিপোর্ট রয়েছে বলে তারা দাবি করে।   সানি হুন্দাল নামে একজন ব্লগার দাবি করে যে, ৯০ এর দশকে একটি নামবিহীন পত্রিকা (অনুমান করা হয়, এটি হিজবুত তাহরির কর্তৃক প্রকাশিত) প্রচার করে যে মুসলিম পুরুষরা শিখ মেয়েদের ইসলাম ধর্মে ধর্মান্তরিত করার জন্য তাদের উৎসাদ দেয়।
২০১৪ সালে বিভিন্ন অঞ্চলে লাভ জিহাদের কেস বের করা হয়। যার মধ্যে রয়েছে: বিহার, কানপুর, গওয়ালিয়র ও ইংল্যান্ড। দ্য শিখ কাউন্সিলের ২০১৪ সালের একটি প্রতিবেদন দাবি করে যে, ব্রিটিশ শিখ পরিবারের মেয়েরা প্রেম জিহাদের শিকার হচ্ছে। তাখ্‌ত জাতেদার দাবি করে যে, শিখ কাউন্সিল কিছু মেয়ে ফিরিয়ে এনে তাদের তাদের পিতা-মাতার কাছে ফেরত পাঠায়।
মৌলবাদী ইসলামি সংগঠন পপুলার ফ্রন্ট অফ ইন্ডিয়া ও ক্যাম্পাস ফ্রন্টকে লাভ জিহাদ বিস্তারের জন্যে এর প্রবক্তারা দায়ী করে থাকে এবং   তারা দাবি করে যে, কেরালার কিছু সিনেমায় প্রেম জিহাদকে তুলে ধরা হয় এবং চলচ্চিত্রনির্মাতারা এর দায় মেনে নিতে চায় না। ২০০৯ সালের পর ২০১০, ২০১১ ও ২০১৪ সালে এটি পুনরায় আলোচনার কেন্দ্র হয়ে ওঠে। ২৫ জুন, ২০১১ সালে কেরালার মন্ত্রী উম্মেন চান্দি রাজ্যের আইনসভায় জানান যে, ২০০৬ সালের মধ্যে সে রাজ্যে ২৬৬৭ জন যুবক মেয়েদেরকে ইসলাম ধর্মে ধর্মান্তরিত করেছে। কিন্তু এর কোনো যথাযথ প্রমাণ পাওয়া যায়নি। দিল্লীর একটি মামলার সাথে সম্পর্কিত একটি ঘটনায় ইন্ডিয়া টিভি ২০১৪ সালের সেপ্টেম্বরে প্রকাশ করে, যে প্রেম জিহাদের মামলার পরিমাণ ধীরে ধীরে বৃদ্ধি পাচ্ছে এবং মুসলিম ছেলে ও হিন্দু মেয়েদের সম্পর্কে ঝামেলা তৈরি হচ্ছে।
২০১৪ সালে ভারতের জাতীয় শুটার তারা শাহদেও দাবি করেন যে, তার স্বামী ইসলাম ধর্মে রূপান্তরিত হওয়ার জন্য তাকে জোর করে কিন্তু তারা সে দাবি না মানায় তাকে নির্যাতন করেছে। এর জেরে পরবর্তীতে তার স্বামীকে গ্রেফতার হয়। তবে দীর্ঘদিন মামলা চলার পরও তা প্রমাণিত হয়নি এবং ২০১৮ সালে আদালত তাদের বিচ্ছেদ মঞ্জুর করে। এভাবে একজন ভারতীয় তাওয়েকোন্দ খেলোয়াড় ২০১৪ সালে দাবি করে যে, সে প্রেম জিহাদের শিকার হয়, যখন সে অপ্রাপ্তবয়স্ক ছিল। তার স্বামীকে পরে অপহরণ করার জন্য এবং অপ্রাপ্তবয়স্ককে বিয়ে করতে জোর করার জন্য গ্রেফতার করা হয়। তবে এসব ঘটনার কোনোটি আদালতে সাক্ষ্য ও প্রমাণের ভিত্তিতে প্রমাণ করা সম্ভব হয়নি। তাই অনেক বিশ্লেষক লাভ জিহাদ তত্বকে মুসলিম নির্যাতনের একটি হাতিয়ার হিসেবে উল্লেখ করেছেন।
২০০৯
২০০৯ সালে লাভ জিহাদ তত্ব প্রচারিত হওয়ার পর বিভিন্ন হিন্দুত্ববাদী ও খ্রিস্টান মৌলবাদী সংগঠন এর প্রতিরোধে একত্র হয়। যেমন : বিশ্ব হিন্দু পরিষদ ও ক্রিসচিয়ান এসোসিয়েশন ফর সোশিয়াল একশন এটি বন্ধের আহ্বান জানায় এবং হিন্দু পরিষদ একটি হিন্দু হেল্পলাইন তৈরি করে, যা ৩ মাসে প্রেম জিহাদ সম্পর্কে ১৫০০ কলের উত্তর দেয় বলে দাবি করে। এরপর দ্য ইউনিয়ন অফ ক্যাথলিক এশিয়ান নিউজ একটি প্রতিবেদনে জানায় যে, ক্যাথলিক চার্চ এই ঘটনার জন্য উদ্বেগ প্রকাশ করেছে। কেরালা ক্যাথলিক বিশপস কাউন্সিল (কেসিবিসি) তাদের ক্যাথলিক সম্প্রদায়কে এই বিষয়ে সতর্ক করে। সেপ্টেম্বরে কেরালার তিরুবনন্তপুরমে শ্রী রাম সেনা নামে একটি হিন্দুত্ববাদী দল প্রেম জিহাদ সম্পর্কে একটি পোস্টার প্রকাশ করে। ডিসেম্বরে দলটি ঘোষণা করে যে তারা দেশব্যাপী প্রেম জিহাদ সম্পর্কিত একটি প্রচরণা চালাবে যার নাম সেভ আওয়ার ডটারস, সেভ ইন্ডিয়া।
কেরালার মুসলিম সংগঠনগুলি এটিকে আক্রোশপূর্ণ ও ভুল তথ্য সংবলিত প্রচারণা বলে অভিহিত করে। পপুলার ফ্রন্ট অফ ইন্ডিয়া (পিএফআই) কমিটির সদস্য নাসিরউদ্দিন ইলামারাম অস্বীকার করেন যে, পিএফআই কখনো প্রেম জিহাদের সাথে যুক্ত ছিল। তিনি বলেন, মানুষ হিন্দু ও খ্রিষ্টান ধর্মেও ধর্মান্তরিত হলে সেটি কোনো অপরাধ হিসেবে গণ্য হয় না, কিন্তু অন্য ধর্ম থেকে কেউ মুসলিম হলেই এসব তত্ব হাজির করা হয়। দক্ষিণ কর্ণাটকের উদুপি জেলার মুসলিম সেন্ট্রাল কমিটির সদস্যরা বলেন, মুসলিম বিশ্বাস ও সম্প্রদায়ের ক্ষতিসাধন করার জন্যই হিন্দু ও খ্রিস্টানরা এই ষড়যন্ত্র করে।
২০১০
২০১০ সালের জুলাইয়ে প্রেম জিহাদ বিষয়টি পুনরায় সংবাদে আসে, যখন মন্ত্রী ভি.এইচ. অচুটন্ডন নামে কেরালার তৎকালীন একজন মন্ত্রী উদাহরণ হিসেবে বলেন, কেরালাকে মুসলিম প্রধান রাজ্য তৈরি করতেই অমুসলিম মেয়েদের ধর্মান্তর করা হচ্ছে। কেরালায় বিষয়টি তদন্তের জন্য পিএফআই তার বক্তব্যটি অগ্রাহ্য করে। কিন্তু বিজেপি মহিলা মোর্চা প্রধান ও ভারতীয় জনতা পার্টি এনআইএ-এর কাছে অনুসন্ধানের আবেদন জানায়। কেরালাতে কংগ্রেস পার্টি সেই মন্ত্রীর মন্তব্যের কঠোর প্রতিবাদ জানায় এবং এটিকে খুবই নিকৃষ্ট ও বিপজ্জনক বিষয় হিসেবে বর্ণনা করে।
২০১১
সে বছরই হিন্দু হিতরক্ষণা ভেদির ১৫ জন সদস্যকে গ্রেফতারের প্রতিবাদ জানাতে গিয়ে রাষ্ট্রীয় স্বয়ংসেবক সঙ্ঘের নেতারা পুনরায় এই তত্বটি সামনে নিয়ে আসে । তারা দাবি করে যে, পুলিশ মুসলিম যুবকদের ধরতে ভয় পায় এবং তারা হিন্দু মেয়েদের ফোন ব্যবহার করায় সাবধান হতে বলেন এবং দাবি করে যে, লাভ জিহাদের প্রসারে এসব অনেক বড় ভূমিকা রাখে। চলচ্চিত্রনির্মাতা পরমিতা ভোহরাও বিষয়টি তুলে ধরে এটিকে বিশ্ব হিন্দু পরিষদের (ভিএইচপি) ষড়যন্ত্র তত্ত্ব হিসেবে আখ্যায়িত করে।
২০১২
২০১২ সালের ২৫ জুন কেরলের তৎকালীন মন্ত্রী উম্মেন চান্দি রাজ্যের আইনসভায় পুনরায় প্রেম জিহাদ তত্ব উত্থাপন করেন এবং নিজের দাবির পক্ষে বেশ কিছু পরিসংখ্যান তুলে ধরেন।
২০১৪
২০১৪ সালে, প্রেম জিহাদের জন্য সংঘর্ষমূলক প্রতিবাদ শুরু হয়। যদিও রয়টার্স' এটিকে ভারতীয় প্রধান ও বুদ্ধিজীবীদের একটি ষড়যন্ত্র বলে। বিজেপি এমপি যোগী আদিত্যনাথ বলেন যে, প্রেম জিহাদ হলো ভারতকে লক্ষ্য করে একটি ষড়যন্ত্র। তিনি একটি টেলিভিশনে ঘোষণা করেন, মুসলিমরা জোরপূর্বক যা চায় তা ভারতে করতে পারে না, তাই তারা এখানে প্রেম জিহাদ পদ্ধতি ব্যবহার করছে। হিন্দু কর্মীরা উত্তর প্রদেশের মেয়েদের সাবধান করে যে তারা যেন মুসলিমদের কাছ থেকে দূরে থাকে ও তাদের সাথে যেন বন্ধুত্ব না করে। উত্তর প্রদেশের একটি কমিটি অখিল ভারতীয় বাইশ্য একতা পরিষদ বলে এই সমস্যায় কেউ যাতে আক্রান্ত না হয় সেজন্য যুবতী মেয়েদের ফোনের ব্যবহার হ্রাস করা উচিত।
এই ঘোষণার পর, টাইমস অফ ইন্ডিয়া প্রতিবেদন করে যে পুলিশের নিয়ন্ত্রক শালাব মাথুর বলেছে প্রেম জিহাদ শব্দটি শুধু ভয় ও সমাজে বিভক্তি সৃষ্টি করার জন্য তৈরি করা হয়েছে। মুসলিম নেতারা বলেন ২০১৪ সালের এই বিষয়টির প্রচার করা একটি ঘৃণ্য কাজ। অনেক নারী প্রবক্তারা উদ্বেগ প্রকাশ করেন যে এই ধরনের কাজ নারীদের মুক্ত পছন্দ বন্ধ করে নারীদের অধিকারে নেতিবাচক প্রভাব ফেলবে।
ভারতীয় জনতা পার্টির নেত্রী ও পানি মন্ত্রী উমা ভারতী, যুবক মেয়ে ও ছেলেদের প্রেম জিহাদ থেকে বাঁচাতে বিভিন্ন সমাজের নেতাদের নিয়ে একটি সামাজিক আলোচনার ডাক দেন।
সেপ্টেম্বর ২০১৪-এ, বিজেপি এমপি সাক্ষী মহারাজ বলেন মাদ্রাসার মুসলিম ছেলেদের বিভিন্ন অর্থের লোভ দেখিয়ে (শিখ মেয়ের সাথে সম্পর্কের জন ১১ লক্ষ, হিন্দু মেয়ের সাথে সম্পর্কের জন্য ১০ লক্ষ এবং জাইন মেয়ের সাথে সম্পর্কের জন্য ৭লক্ষ টাকা) প্রেম জিহাদে উৎসাহিত করা হয়। তিনি বলেন তিনি এগুলো কিছু মুসলিমদের কাছ থেকে জানতে পেরেছেন। জামিয়া উলামা হিন্দ এর সহ-সভাপতি আব্দুল রাজ্জাক খান এসব কাজ অস্বীকার করে ও মন্তব্য করে দেশের শান্তি বিনষ্টে এটি ষড়যন্ত্রের অংশ। উত্তর প্রদেশের তৎকালীন মন্ত্রী মোঃ আজম খান উক্ত মন্তব্যকে নির্দেশ করে বলেন, দেশকে ভাঙার চেষ্টা করা হচ্ছে।
১৩ অক্টোবর, ইন্ডিয়া টুডে প্রতিবেদনে জানায়, যে নারী তাকে গণধর্ষণ ও জোরপূর্বক ধর্মান্তরিত করার অভিযোগ করেছিল, সে তার বক্তব্য পরিবর্তন করেছে ও পুলিশকে জানিয়েছে তাকে গোপনে চাপ দেওয়া হয়েছে।
২০১৬-১৮
মে ২০১৭, কেরালা হাই কোর্ট একজন ধর্মান্তরিত মেয়ে অখিলার (ধর্মান্তরের পরে হাদিয়া) সাথে একজন মুসলিম ছেলে শাফিন জাহানের বিয়েকে নাকচ করে দেয় কারণ ধর্মান্তরের সময় কনের পিতামাতা সেখানে উপস্থিত ছিলেন না। তার বাবা বলেন আইএসআইএসের নির্দেশে এই বিয়ে ও ধর্মান্তর হয়েছে। তারপর কেরালার ডিজিপিকে প্রেম জিহাদ সম্পর্কিত কেস অনুসন্ধান করার জন্য ও জোরপূর্বক ধর্মান্তরের ঘটনা খোঁজ করার আদেশ দেয়া হয় যেটা এই ধরনের সংগঠনের অস্তিত্ব প্রমাণ করবে ও এদের কাজ করার পেছনের ঘটনার ধারণা দিবে। কেরালার অধিকাংশ যুবক আইএসআইএস এর সাথে যুক্ত হওয়ার কারণে এই সিদ্ধান্ত নেয়া হয়। এটা আরো নজরে আনবে যদি বৃহৎ কোন সংস্থা এর সাথে যুক্ত থাকে। কিন্তু পরিতাপের বিষয় এই প্রশ্নের কোনো উত্তর পাওয়া যায়নি। মেয়ের বাবা বলেন মেয়েকে একটি সংস্থা মুসলিম ছেলেকে বিয়ে করতে প্রলুব্ধ করে যার কারণে মেয়েটি পিতামাতার কথা শোনে না।
মেয়ের বাবা অশোকান মণি জানান ২০১৬ সালে, যখন তার মেয়ে যেখানে পড়ত সেই ক্যাম্পাস থেকে নিখোঁজ হয়ে যায় তখন তিনি একটি হ্যাবিয়াস কর্পাস আবেদন লেখেন। তিনি জানান তার মেয়েকে জোর করে ধর্মান্তর করা হয়েছে ও তার মেয়ে অনেক সময়ই পরিবারকে জানাতো যে তাকে তার সহপাঠী জসীনা আবুবকর ও ফসীনা তার ইচ্ছার বাইরে কাজ করতে বাধ্য করত। যদিও অখিলাকে যখন পাওয়া যায় তখন সে জানায়, সে ২০১২ সাল থেকে ইসলাম ধর্ম অনুসরণ করছে ও সে নিজ ইচ্ছায় বাড়ি ছেড়েছে। সে আরও জানায় যে, তার ইচ্ছার বিরুদ্ধে কেউ ছিল না। সে বলে সে তার রুমমেটদের কাছ থেকে এই ধর্মের শিক্ষা সম্পর্কে জানার পর এ ধর্মে আগ্রহী হয়েছে। সে জানায় সে ইসলাম ধর্ম জানার জন্য থারিভাথুল ইসলাম সভা কর্তৃক আয়োজিত একটি কোর্সে যোগ দেয়। সে আরো জানায় সে ব্রিফের সময় আবুবকরের সাথে ছিল ও মঞ্জেরীর সত্যসরণি হোস্টেলে চলে যায়, যেই প্রতিষ্ঠানটি ইসলামে ধর্মান্তর করছিল এবং এটি পিএফআই এর সাথে গভীরভাবে সম্পর্কযুক্ত। সেখানে ইরনাকুলামে সে সৈনাবার সাথে পরিচিত হয় যার সাথে সে তার বাবার আবেদন করার পর থাকে। জুনে সে সত্যসারণীতে ভর্তি হওয়ার প্রমাণ দিলে কোর্ট সৈনাবার সাথে তার থাকা বৈধ করে ও তার বাবার আবেদন খারিজ করে। দুই মাস পর তার বাবা আবার আবেদন করেন ও বলেন তার মেয়ে আইএসআইএস এর নির্দেশে ধর্মান্তরিত হয়েছে ও তার শঙ্কা সে আফগানিস্তানে উক্ত দলে যোগ দিবে, তিনি উদ্ধৃত করেন কেরালার দুই নারীর কথা যারা মুসলিম পুরুষদের দ্বারা ধর্মান্তরিত হয়েছে ও উক্ত দলে যোগ দিয়েছে। ডিসেম্বরে, অখিলা শাফিনকে বিয়ে করে ও আশোকানের আবেদন মন্জুর করা হয় জানুয়ারি ২০১৭ সালে। আখিলা বিয়ের সার্টিফিকেট কোর্টকে দেখায় কিন্তু এটা নাকচ করা হয়।
জুলাই ২০১৭ সালে,শাফিন জাহান কোর্টের সিদ্ধান্তকে ভারতের সুপ্রিমকোর্টে চ্যালেঞ্জ করে। শাফিন তার পরিবারের সাথে প্রথম মেয়েকে দেখে আগস্ট ২০১৬-তে একটি বৈবাহিক ওয়েবসাইটের বিজ্ঞাপনে। সুপ্রিমকোর্টে কেসের কাজ শুরু হয় ৪ আগস্ট ২০১৭-এ। মেয়ের বাবা বলেন তার মেয়েকে মানসিকভাবে বিপর্যস্ত করা হয়েছে। সুপ্রিমকোর্ট একইসাথে কেরালা সরকার ও এনআইএ-এর কাছ থেকে তথ্য গ্রহণ করে। প্রাক্তন বিচারক আর.বি. রবীন্দ্রন এনআইএ'কে ১৬আগস্ট বিষয়টি অনুসন্ধান করার নির্দেশ দেন যখন এনআইএ প্রকাশ করে যে, মেয়েটির বিয়ে করা ও ধর্মান্তরের ঘটনা ভিন্ন নয় এবং রাজ্যে এমন ঘটনা দেখা দিয়েছে, আরো বলেন তারা একই লোকের আরো একটি কেস পেয়েছেন।. এনআইএ জানায় কেসে মেয়েটির স্বামী ইসলামী জঙ্গি সংগঠন ইসলামিক স্টেট অব ইরাক অ্যান্ড দ্য লেভান্ট-এর সাথে যুক্ত। যারা হয়তো এই বিয়ে সম্পাদন করেছে।
২০১৮ সালের ৮ মার্চে সুপ্রিম কোর্ট কেরালা উচ্চ আদালত থেকে হাদিয়ার বিবাহ বাতিল সম্পর্কিত রায়টি তুলে নেয় এবং সেখান থেকে জানানো হয় তিনি তার নিজের স্বাধীন ইচ্ছায় বিবাহ বন্ধনে আবদ্ধ হয়েছেন। অবশ্য জঙ্গি সংশ্লিষ্টতার অভিযোগের জন্য সুপ্রিম কোর্ট এনআইএকে তাদের তদন্ত অব্যাহত রাখতে নির্দেশ দান করেছে।
মূল অনুসন্ধান
২০০৯ সালের অক্টোবরে, কর্ণাটক সরকার জানায় তারা প্রেম জিহাদ বন্ধে কাজ করবে যেটি একটি গুরুতর বিষয়ে পরিণত হয়েছে। ঘোষণার এক সপ্তাহ পর, সরকার একটি অনুসন্ধানের জন্য সিআইডি নিযুক্ত করে যা এমন সংগঠনের অস্তিত্ব খুঁজে যারা মেয়েদের ধর্মান্তরিত করতে চায়, আর কে বা করা এটিকে অর্থায়ন করছে তা জানার চেষ্টা করে। ইসলাম ধর্মে ধর্মা‌ন্তরিত একজন মেয়ের ঘটনা সামনে আসলে তাকে তার পিতামাতার সাথে অস্থায়ীভাবে রাখা হয়। কিন্তু কোর্টে সে জোর করে ধর্মান্তরের বিষয় অস্বীকার করলে তাকে তার স্বামীর কাছে ফেরত দেয়া হয়। ২০১০ সালের এপ্রিলে, মহীশূর থেকে পুলিশের কাছে এমন আরেকটি ঘটনা আসে যেখানে এক ১৭ বছরের কলেজ পড়ুয়া মেয়েকে অপহরণ ও জোর করে ধর্মান্তর করা হয়েছে।
থিরুবানানথাপুরাম,কেরালায় শ্রী রাম সেনা কর্তৃক একটি পোস্টার অভিযান চালু করার সময় পুলিশ সেই সংস্থার উপস্থিতির উপর অনুসন্ধান করে। ২০০৯ সালের অক্টোবরে, পুলিশ বলে তারা প্রেম জিহাদ নামে কোনো সংস্থার যথাযথ প্রমাণ খুঁজে পায়নি। তারা কিছু তথ্য পায় যে বিদেশী অর্থায়নকৃত কিছু সংগঠন রয়েছে যারা ধর্মান্তরে উৎসাহিত করে, কিন্তু যথাযথ প্রমাণ পায় না।
২০০৯ সালে, কর্ণাটক সিআইডি (ক্রিমিনাল ইনবেস্টিগেশন ডিপার্টমেন্ট) যদিও অনুসন্ধান চালিয়ে যাচ্ছিল, তবে যথাযথ প্রমাণ পায়নি। ২০০৯-এর শেষের দিকে, ডিজিপি (ডিরেক্টর জেনারেল অফ পুলিশ) জ্যাকব পুন্নজ জানান যে অনুসন্ধান চালানো সত্ত্বেও যথাযথ প্রমাণ মিলেনি যে কোনো প্রতিষ্ঠান বা কোনো ব্যক্তি প্রেমের মাধ্যমে কোনো মেয়েকে ইসলাম ধর্মে রূপান্তরের চেষ্টা করেছে। তারা অনুসন্ধান করে জানতে পারেন হিন্দু মেয়েদের একটি বড় অংশ ইসলাম ধর্ম গ্রহণ করেছে।
৯ ডিসেম্বর ২০০৯, কেরালা হাইকোর্টের বিচারক কে.টি. সঙ্করণ একটি বিষয়ে মনোযোগ দেন যখন তিনি জানতে পারেন একজন মুসলিম যুবকের মুক্তি সম্পর্কে যে স্বীয় ক্যাম্পাসের দুজন মেয়েকে জোর করে ধর্মান্তর করে। সঙ্করণের মতে, পুলিশ প্রতিবেদন প্রকাশ করেছে যে ধর্মান্তরের জন্য কিছু দল সাহায্য করে, ৪ বছরে প্রেমের সম্পর্কের পর প্রায় ৩০০০-৪০০০ ঘটনা রয়েছে। তিনি জানতে পারেন যে ভালোবাসার নামে জোর করে ধর্মান্তর ঘটছে ও পরামর্শ দেন, এই ধরনের প্রতারণামূলক কাজ ঠেকাতে আইনের প্রয়োগ প্রয়োজন।
দি ইন্ডিয়ান এক্সপ্রেস এর মতে, তার বক্তব্য প্রেমের এসকল ঘটনা রাজ্যের বিভিন্ন অঞ্চলে ঘটত যা রাজ্য সরকার অস্বীকার করে। ২০১০ সালের শুরুতে, রাজ্য সরকার কর্ণাটক হাইকোর্টকে জানায় যে, হিন্দু মেয়েদের একটি বড় অংশ ইসলাম ধর্মে ধর্মা‌ন্তরিত হয়েছে।
বিচারক কে.টি.সঙ্করণের কাছে "প্রেম জিহাদ" ও "রোমিও জিহাদ" শব্দ দুটি ব্যবহার বন্ধের জন্য দরখাস্ত করা হয়, কিন্তু গণমাধ্যমে ব্যবহারের জন্য অতি দ্রুত নিষেধাজ্ঞা জারি না করে তিনি দরখাস্তটি নাকচ করে। ধারাবাহিকভাবে, হাইকোর্ট পুলিশের অনুসন্ধান জারি রাখে কেননা পুলিশ কোনো যথাযথ প্রমাণ পায় না এবং অনুসন্ধানটি শুধু একটি দলকে লক্ষ্য করে ছিল।
জানুয়ারি ২০১২-তে, কেরালার পুলিশ যথাযথ প্রমাণ না পেয়ে প্রেম জিহাদকে একটি অস্তিত্বহীন অভিযান বলে এবং www.hindujagruti.org ওয়েবসাইটটিকে ধর্মীয় ঘৃণা ও ভুল প্রজ্ঞা প্রচার করে বলে অভিযোগ আনে।
একই মাসে, যোগী আদিত্যনাথের বিরুদ্ধে পদক্ষেপ গ্রহণ করার জন্য ও প্রেম জিহাদ শব্দটি ব্যবহার বন্ধের আবেদনের প্রতিক্রিয়া প্রদান করার জন্য এলাহাবাদ হাইকোর্ট ও উত্তর প্রদেশের নির্বাচন কমিশন সরকারকে ১০দিন সময় দেয়।
বিপরীত লাভ জিহাদ
লাভ জিহাদের কথিত ষড়যন্ত্রের প্রতিক্রিয়ায় রাষ্ট্রীয় স্বয়ংসেবক সংঘের সহযোগীরা বলে যে, তারা মুসলিম মহিলাদের সাথে হিন্দু পুরুষদের বিবাহ হওয়ার লক্ষ্যে একটি বিপরীত লাভ জিহাদের প্রচারণা শুরু করেছে। উত্তরপ্রদেশের বিভিন্ন অংশ থেকে এর প্রচারণার সাথে সম্পর্কিত ঘটনাগুলি রিপোর্ট করে যে, এর ফলে সেখানে মুসলিম মহিলাদের ধর্ষণ ও অপহরণের ঘটনা ঘটেছে। এসব ঘটনার সাথে জড়িতরা এসব সহযোগী প্রতিষ্ঠানের সদস্য বলে অভিযোগ রয়েছে এবং তারা নিজেদের এমন কর্মকাণ্ডের জন্য সংশ্লিষ্টদের দ্বারা পুরস্কৃত হচ্ছে। ২০১৪ সাল থেকে ২০১৬ সালের মধ্যে কুশিনগর জেলায় অপ্রাপ্তবয়স্ক মুসলিম মেয়েদের নিখোঁজ বা অপহৃত হওয়ার ৩৮৯ টি মামলা নথিভুক্ত করা হয়েছে এবং পূর্ব উত্তর প্রদেশের বেশ কয়েকটি জেলায় উচ্চ সাম্প্রদায়িক উত্তেজনাসহ এলাকায় একই ধরনের প্রবণতা পাওয়া গেছে।
বিপরীত লাভ জিহাদ শব্দটি বজরং দল লাভ জিহাদ ষড়যন্ত্র তত্ত্বকে বোঝাতেও ব্যবহার করে, যাতে কথিত শিকার একজন হিন্দু পুরুষ একজন মুসলিম মহিলার সাথে চাকরি ও বিয়ের সম্ভাবনার সাথে ইসলাম ধর্মে প্রলোভিত হচ্ছে।
টীকা
ভারতীয় আইনব্যবস্থায় লাভ জিহাদ কোনো স্বীকৃত শব্দ নয়।
ক্যুরি তাপমাত্রা
পদার্থবিজ্ঞান ও বস্তু বিজ্ঞানে ক্যুরি তাপমাত্রা বা ক্যুরি বিন্দু (ক্যুরি পয়েন্ট) হলো সেই তাপমাত্রা যার উপরে নির্দিষ্ট উপাদান সমূহ তাদের স্থায়ী চুম্বকত্ব হারিয়ে ফেলে। পিয়ের ক্যুরির নামানুসারে এর নামকরণ করা হয়েছে। ক্যুরি দেখান যে, একটি সংকট তাপমাত্রায় চৌম্বকত্ব হারিয়ে যায়।
চুম্বকত্বের বল নির্ধারিত হয় চৌম্বক ভ্রামক দ্বারা, যা একটি পরমাণুর দ্বিমেরু ভ্রামক যা পরমাণুর ইলেক্ট্রনের কৌণিক ভরবেগ ও স্পিনের কারণে উৎপন্ন হয়। উপাদান সমূহের বিভিন্ন স্বকীয় চৌম্বক ভ্রামক গঠন থাকে যা তাপমাত্রার উপর নির্ভর করে; ক্যুরি তাপমাত্রা হলো সেই সংকট বিন্দু যেখানে একটি উপাদানের স্বকীয় চৌম্বক ভ্রামক দিক পরিবর্তন করে।
স্থায়ী চুম্বকত্ব চৌম্বক ভ্রামকের দিকের সারিবদ্ধতার কারণে ঘটে যেখানে প্রণোদিত চুম্বকত্ব তৈরী হয় যখন অব্যবস্থ চৌম্বক ভ্রামককে একটি প্রযুক্ত চৌম্বক ক্ষেত্রে সারিবদ্ধ হতে বাধ্য করা হয়। যেমন, সারিবদ্ধ (চিত্র ১) চৌম্বক ভ্রামকগুলি ক্যুরি তাপমাত্রায় নৈরাকার (চিত্র ২) হয়ে যায়। উচ্চ তাপমাত্রা চুম্বকগুলিকে দূর্বল করে ফেলে, যেহেতু স্বতস্ফুর্ত চুম্বকত্ব শুধুমাত্র ক্যুরি তাপমাত্রার নীচেই ঘটে। কুরি তাপমাত্রার উপরে চৌম্বক সংবেদনশীলতা ক্যুরি-ওয়েসিস নীতি দ্বারা হিসাব করা যায় যা ক্যুরির নীতি থেকে উদ্ভূত।
নিমো রেলওয়ে স্টেশন
নিমো রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার নিমো স্টেশন রোডে অবস্থিত।
অবস্থান
নিমো রেলওয়ে স্টেশন পূর্ব বর্ধমান জেলার নিমো স্টেশন রোডে অবস্থিত। এই স্টেশন থেকে পরবর্তী স্টেশন হল - রসুলপুর রেলওয়ে স্টেশন এবং পূর্ববর্তী স্টেশন হল - মেমারী রেলওয়ে স্টেশন।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
রেলপথ
নিমো রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।
হাওড়া - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।
পরিকাঠামো
স্টেশনটির পরিকাঠামো ভূমিগত। এই স্টেশনে ২ টি প্ল্যাটফর্ম রয়েছে। নিমো রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
নিমো রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
নিমো রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
নিমো রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
চাসনুদ-ই ওলিয়া
চাসনুদ-ই ওলিয়া উত্তর-পূর্ব আফগানিস্তানের বাদাখশন প্রদেশের একটি গ্রাম।
দানব রাজবংশ
দানব রাজবংশ উত্তর-পূর্ব ভারতের অসমে রাজনৈতিক শাসনের সূত্রপাত করেছিল। মহীরংগ দানব এই বংশ প্রতিষ্ঠা করেছিলেন। তারা কিরাট মূলের লোক (বড়ো) ছিলেন। কালিকা পুরাণে এই শাসকদের উল্লেখ আছে কিন্তু কোনো পুরাতাত্ত্বিক প্রমাণ নেই।
কিরাট শাসকদের শেষজন ঘটকাসুরকে নরক রাজবংশের কিংবদন্তি রাজা নরকাসুর বধ করে নিজের শাসন আরম্ভ করেন।
লুইস ইভান্স
লুইস ইভান্স (জন্ম: আনুমানিক ১৭০০, মৃত্যু: ১২ জুন ১৭৫৬) ওয়েলসের একজন জরিপকারী ও ভূগোলবিদ ছিলেন। তার ভাইয়ের নাম জন। ইভান্স ১৭৩০ এর দশকের মাঝামাঝি সময়ে ব্রিটিশ আমেরিকায় চলে যান এবং ফিলাডেলফিয়ায় বসবাস শুরু করেন। তিনি ১৭৫৫ সালে তার অঙ্কিত মধ্য ব্রিটিশ কলোনিসমূহের মানচিত্রের জন্য বিখ্যাত।
জীবনী
লুইস ইভান্স ওয়েলসের কার্নারভনশায়ারে জন্মগ্রহণ করেন। ১৭৩০ এর দশকের মাঝামাঝি সময়ে তিনি উত্তর আমেরিকার ব্রিটিশ কলোনিতে চলে যান এবং ফিলাডেলফিয়ায় বসবাস শুরু করেন। ১৭৩৬ সালে তিনি বেঞ্জামিন ফ্রাঙ্কলিন নামের এক ছাপাখানার মালিকের কাছ থেকে একটি বই কেনেন, এখান থেকেই তাদের বন্ধুত্বের শুরু হয়। ফ্রাঙ্কলিন সবসময় ইভান্সের ভূতাত্ত্বিক ও বৈজ্ঞানিক গবেষণায় উৎসাহ দিতেন। ১৭৪৩ সালে ইভান্স ফ্রাঙ্কলিনের স্ত্রী দেবোরাহ রিড ফ্রাঙ্কলিনের বান্ধবী মার্থা হসকিন্সকে বিবাহ করেন। তাদের একটি কন্যা সন্তান হয়, তার নাম অ্যামেলিয়া। ১৭৫৪ সালে মার্থা মৃত্যুবরণ করেন, তখন অ্যামেলিয়ার বয়স ছিল মাত্র দশ বছর।
জানা যায়, ১৭৫১ সালে ইভান্স ফিলাডেলফিয়া, নেওয়ার্ক ও নিউ ইয়র্কে ভূগোল ও প্রাকৃতিক দর্শন বিষয়ে শিক্ষকতা করেন।
তার আমেরিকায় মধ্য ব্রিটিশ কলোনিসমূহের সাধারণ মানচিত্র (১৭৫৫)-এ তিনি পেনসিলভানিয়া, ভার্জিনিয়া, মেরিল্যান্ড ও নিউ ইংল্যান্ডের কিছু অংশের অবস্থান উল্লেখ করেন। তিনি এ মানচিত্রটি তার ভৌগোলিক রচনাবলি গ্রন্থে প্রকাশ করেন। ১৭৫৫ সালে ফ্রাঙ্কলিন ও ডেভিড হলও মানচিত্রটি প্রকাশ করেছিলেন।
নিউ ইয়র্কের গভর্নর ড্যানভার্স অসবর্নের সচিব ছিলেন ব্রিটিশ ঔপনিবেশিক পর্যবেক্ষক থমাস পাওনাল। ১৭৫৩ সালে অসবর্নের মৃত্যুর পরও পাওনাল সেখানেই থেকে যান। তিনি বেঞ্জামিন ফ্রাঙ্কলিনের সাথে সাক্ষাৎ করেন এবং লুইস ইভান্সের তৈরি মানচিত্র প্রকাশে আর্থিক সহযোগিতা প্রদান করেন। ফ্রান্সের সাথে যুদ্ধের সময় ঔপনিবেশিক এলাকাগুলোতে ব্রিটিশ ও ফ্রান্সের সৈন্যবাহিনীর মুখোমুখি সংঘর্ষ হয়। সেই যুদ্ধে জেনারেল এডওয়ার্ড ব্র্যাডক ইভান্সের তৈরি মানচিত্রটি ব্যবহার করেন এবং এর ব্যাপক প্রশংসা করেন। সেসময় এর জন্য জনসাধারণের প্রশংসার বেশিরভাগই পেয়েছিলেন পাওনাল।
পরিবার
সেখানে অ্যামেলিয়ার সাথে দেখা হয় আইরিশ মার্চেন্ট মেরিনের ক্যাপ্টেন ডেভিড ব্যারির এবং ১৭৭০ সালে তাদের বিয়ে হয়। বর্ডাক্স ও মেডোক এলাকার সাথে ব্যারির ভালো পরিচিতি ছিল, কারণ এখান থেকেই জাহাজে করে আয়ারল্যান্ডে ওয়াইনস নিয়ে যাওয়া হতো। তাদের পাঁচ সন্তান ছিল, এদের একজনের নাম অ্যানা আফ্রিকানা ব্যারি। ১৭৮১ সালে ডেভিড ব্যারি পিসায় মৃত্যুবরণ করেন, তাকে লিভোর্নোর ওল্ড ইংলিশ সিমেট্রিতে সমাহিত করা হয়।
বিধবা অ্যামেলিয়া ইভান্স ব্যারি ১৭৯০ সালে নিজের নাম অপ্রকাশিত রেখে একটি উপন্যাস প্রকাশ করেন। উপন্যাসটির নাম মেমোয়ার্স অফ মারিয়া, এ পারসিয়ান স্লেভ। জানা যায়, তার আরও কিছু পুরনো সাহিত্যকর্ম ছিল, সেগুলোতেও তিনি নিজের নাম প্রকাশ করেননি এবং বেশিরভাগই খুঁজে পাওয়া যায়নি।
চিত্রশিল্পী ও ভাস্কর আলফ্রেডো মুলার (১৮৬৯-১৯৩৯) এবং তার ভাই সাইক্লিং চ্যাম্পিয়ন রডল্ফো (১৮৭৬-১৯৪৭) অ্যামেলিয়ার বংশধর। তারা ছিলেন সুইজারল্যান্ডের নাগরিক, তাদের জন্মস্থান হেরিসাউ, কান্তন দ্য ল'অ্যাপেনজেল দেস রোডস এক্সতেরিউরেস। আলফ্রেডো পরবর্তীতে ফ্রান্সের নাগরিকত্ব পান।
রত্নগিরি
রত্নগিরি (Ratnagiri) ভারতের মহারাষ্ট্র রাজ্যের রত্নগিরি জেলার একটি শহর।
চালিয়াং
চালিয়াং এক ধরনের ক্যান্টনীয় ডিম সাম। ইউতিয়াওকে শক্ত করে চালের নুডুলস দিয়ে বেঁধে এই খাবার প্রস্তুত করা হয়।
রত্নগিরি
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১১ মিটার (৩৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রত্নগিরি শহরের জনসংখ্যা হল ৭০,৩৩৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে রত্নগিরি এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
চালিয়াং
একে প্রায়শই সয়া সস, হইসিন সস অথবা তিল বাঁটার সাথে পরিবেশন করা হয়। এটি সাধারণত সয়া দুধ অথবা কঙ্গির সাথে খাওয়া হয়।
বড়আলমপুর ইউনিয়ন
বড়আলমপুর ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৭নং বড়আলমপুর ইউনিয়ন।
জনসংখ্যার উপাত্ত
বড়আলমপুর ইউনিয়নের মোট লোক সংখ্যা: ২২.৬৭৯ জন। পুরুষ: ১১৬৮৫ জন, মহিলা: ১০৯৯৪ জন। ।
শিক্ষাপ্রতিষ্ঠানের সংখ্যা
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
চর মাদ্রাজ ইউনিয়ন
চর মাদ্রাজ (Char Madraj) বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।
আয়তন
চর মাদ্রাজ ইউনিয়নের আয়তন ১১,১৪৪ একর।
প্রশাসনিক কাঠামো
চর মাদ্রাজ ইউনিয়ন চরফ্যাশন উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চরফ্যাশন থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চর মাদ্রাজ ইউনিয়নের মোট জনসংখ্যা ৩৩,২২৯ জন। এর মধ্যে পুরুষ ১৬,৬৭৬ জন এবং মহিলা ১৬,৫৫৩ জন। মোট পরিবার ৭,০৪৫টি।
শিক্ষা
২০১১ সালের আদমশুমারি অনুযায়ী চর মাদ্রাজ ইউনিয়নের সাক্ষরতার হার ৪৩.৪%।
রাষ্ট্রীয় মেরুদেশীয় এবং মহাসাগর গবেষণা কেন্দ্র
রাষ্ট্রীয় মেরুদেশীয় এবং মহাসাগর গবেষণা কেন্দ্র (পূর্বে জাতীয় অ্যান্টার্কটিকা ও সমুদ্র গবেষণা কেন্দ্র (এনসিএওআর)) একটি ভারতীয় গবেষণা ও উন্নয়ন প্রতিষ্ঠান। এটি ভারত সরকারের মহাসাগর উন্নয়ন বিভাগের অন্তর্গত একটি স্বশাসিত প্রতিষ্ঠান। এটি গোয়া রাজ্যের ভাস্কো ডা গামা শহরে অবস্থিত। এনসিএওআর ভারতীয় অ্যান্টার্কটিকা কর্মসূচি পরিচালনার দায়িত্বে আছে এবং ভারত সরকারের অ্যান্টার্কটিকা গবেষণা কেন্দ্র মৈত্রীর রক্ষণাবেক্ষণ করে। এনসিএওআর ১৯৯৮ সালের ২৫ মে স্থাপিত হয়েছে। ড. প্রেম পান্ডে এর প্রতিষ্ঠাকালীন পরিচালক।       ২০০৬ সাল থেকে রাষ্ট্রপতির আদেশবলে এনসিএওআর ভারত সরকারের ভূবিজ্ঞান মন্ত্রকের অধীনে এসেছে।
মিনহাজুল আরফিন আজাদ
মিনহাজুল আরফিন আজাদ একজন ভারতীয় তৃণমূল কংগ্রেসের রাজনীতিবিদ এবং কৃষক। তিনি ২০২১ সালের মে থেকে চাকুলিয়ার পশ্চিমবঙ্গ বিধানসভার সদস্য হিসেবে দায়িত্ব পালন করছেন।
প্রারম্ভিক জীবন এবং পরিবার
মিনহাজুল আরফিন আজাদ উত্তর দিনাজপুর জেলার চাকুলিয়ায় একটি বাঙালি মুসলিম পরিবারে জন্মগ্রহণ করেন। তার পিতার নাম আতিউর রহমান আজাদ। ২০০১ সালে আজাদ বিহারের মাধেপুরার লালুনগরের ভূপেন্দ্র নারায়ণ মণ্ডল বিশ্ববিদ্যালয় থেকে ভূগোল বিষয়ে স্নাতক ডিগ্রি অর্জন করেন।
কর্মজীবন
তিনি ২০২১ সালের পশ্চিমবঙ্গ বিধানসভা নির্বাচনে চাকুলিয়া বিধানসভা থেকে প্রতিদ্বন্দ্বিতা করেন এবং ২ মে ২০২১-এ আসনটিতে জয়লাভ করেন।
সারোয়াতলী ইউনিয়ন, বোয়ালখালী
সারোয়াতলী বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
আয়তন
সারোয়াতলী ইউনিয়নের আয়তন ২,৬৮৬ একর (১০.৮৭ বর্গ কিলেমিটার)।
প্রশাসনিক কাঠামো
সারোয়াতলী ইউনিয়ন বোয়ালখালী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী সারোয়াতলী ইউনিয়নের সাক্ষরতার হার ৬৫.১%। এ ইউনিয়নে ২টি আলিম মাদ্রাসা, ২টি মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
যোগাযোগ ব্যবস্থা
সারোয়াতলী ইউনিয়নে যোগাযোগের প্রধান ২টি সড়ক হল কালুরঘাট-বেঙ্গুরা সড়ক ও গোমদণ্ডী-কানুনগোপাড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
সারোয়াতলী ইউনিয়নে ১৮টি মসজিদ ও ৪টি মন্দির রয়েছে।
খাল ও নদী
সারোয়াতলী ইউনিয়নের উপর দিয়ে প্রবাহিত হয়েছে বোয়ালখালী খাল।
উল্লেখযোগ্য ব্যক্তি
সারোয়াতলী ইউনিয়নের উল্লেখযোগ্য ব্যক্তিগণের মধ্যে রয়েছে:
দ্য বিগ ইস্যু
বিগ ইস্যু হ'ল একটি পথ পত্রিকা, যা জন বার্ড এবং গর্ডন রডিক কর্তৃক ১৯৯১ সালের সেপ্টেম্বরে প্রতিষ্ঠিত হয় এবং চারটি মহাদেশে প্রকাশিত হয়। দ্য বিগ ইস্যু যুক্তরাজ্যের অন্যতম শীর্ষস্থানীয় সামাজিক ব্যবসা এবং গৃহহীন মানুষ বা গৃহহীনতার ঝুঁকিতে থাকা ব্যক্তিদের বৈধ উপার্জনের সুযোগ, যার ফলে তাদের মূলধারার সমাজে পুনরায় ফিরিয়ে আনতে সহায়তা করে। এটি বিশ্বের বহুল প্রচারিত পথ পত্রিকা।
ইতিহাস
স্ট্রিট নিউজ দ্বারা অনুপ্রাণিত হয়ে নিউইয়র্কের গৃহহীন ব্যক্তিদের দ্বারা বিক্রি করা একটি সংবাদপত্র, দ্য বিগ ইস্যুটি ১৯৯১ সালে জন বার্ড এবং গর্ডন রডিক দ্বারা লন্ডনে ক্রমবর্ধমান গৃহহীন মানুষের প্রতিক্রিয়া হিসাবে প্রতিষ্ঠিত হয়েছিল; ১৯৬৭ সাল থেকে তারা বন্ধু ছিল। বডি শপ $ ৫০,০০০ এর সমতুল্য প্রারম্ভিক মূলধন সরবরাহ করে। ম্যাগাজিনটি প্রথম দিকে মাসিক প্রকাশিত হত তবে ১৯৯৩ সালের জুনে সাপ্তাহিক হয়ে যায়।
ইস্তাম্বুল
thumb|350px|১৮৭৬ সালের ইস্তাম্বুল ইস্তাম্বুল (, ; İstanbul ), যা পূর্বে কনস্টান্টিনোপল (Κωνσταντινούπολις; Constantinopolis) নামে পরিচিত, তুরস্কের উত্তর-পশ্চিমভাগে অবস্থিত একাধারে দেশটির বৃহত্তম শহর, প্রধান সমুদ্রবন্দর, অর্থনৈতিক, সাংস্কৃতিক এবং ঐতিহাসিক কেন্দ্র। এটি প্রাচীনকালে বাইজেন্টিয়াম ও কনস্টান্টিনোপল নামে পরিচিত ছিল। নগরীটি কৃষ্ণ সাগরের প্রবেশপথে একটি উপদ্বীপের উপরে একটি কৌশলগত অবস্থানে অবস্থিত। নগরীটি ইউরোপ ও এশিয়া মহাদেশকে পৃথককারী এবং কৃষ্ণ সাগর ও মার্মারা সাগরকে সংযুক্তকারী সরু বসফরাস প্রণালীটির পূর্ব ও পশ্চিম অংশ জুড়ে অবস্থিত যার জনসংখ্যা প্রায় ১ কোটি ৫০ লাখ যা তুরস্কের মোট জনসংখ্যার প্রায় ১৯ ভাগ। ইস্তাম্বুল হচ্ছে সবচেয়ে জনবহুল ইউরোপীয় শহর এবং বিশ্বের ১৫তম বৃহত্তম শহর।
খ্রিস্টপূর্ব ৭ম শতাব্দীতে শহরটি মেগারা থেকে আগত গ্রীক বসতি স্থাপনকারীরা বাইজান্টিয়াম (Βυζάντιον, Byzantion) নামে প্রতিষ্ঠিত করেছিল। ৩৩০ খ্রিস্টাব্দে, রোমান সম্রাট কনস্টানটাইন দ্য গ্রেট এটিকে তার সাম্রাজ্যের রাজধানী করেন, প্রথমে এটিকে নতুন রোম (গ্রীক: Νέα Ῥώμη, Nea Rhomē; ল্যাটিন: Nova Roma) এবং তারপর নিজের নাম অনুসারে কনস্টান্টিনোপল (কনস্টান্টিনোপলিস) নামকরণ করেন। এরপর ধারাবাহিকভাবে শহরটি বিস্তৃতি লাভ করে ও প্রভাব বৃদ্ধি পায়, সেইসাথে সিল্ক রোডের এবং ইতিহাসের অন্যতম গুরুত্বপূর্ণ শহর হয়ে ওঠে।
শহরটি প্রায় ১৬০০ বছরের বেশি সময় একাধারে রোমান/বাইজান্টাইন (৩৩০-১২০৪), ল্যাটিন (১২০৪-১২৬১), শেষ বাইজেন্টাইন (১২৬১-১৪৫৩), এবং অটোমান (১৪৫৩-১৯২২) সাম্রাজ্যের রাজধানী ছিল। ১৪৫৩ খ্রিস্টাব্দে কনস্টান্টিনোপল পতনের মাধ্যমে উসমান সাম্রাজ্য প্রতিষ্ঠিত হওয়ার আগ পর্যন্ত রোমান/বাইজেন্টাইন সময়ে খ্রিস্টধর্মের অগ্রগতিতে এই শহরটি উল্লেখযোগ্য ভূমিকা পালন করেছিল। ১৯২৩ সালে তুরস্কের স্বাধীনতা যুদ্ধের পর দেশটির রাজধানী আঙ্কারায় স্থানান্তরিত করা হয়। যদিও আঙ্কারা শহরটি তুরস্কের প্রশাসনিক রাজধানী হলেও ইস্তাম্বুল আজও দেশটির ইতিহাস, অর্থনীতি ও সংস্কৃতির মূল কেন্দ্র। ১৯৩০ সালে, শহরটির নাম আনুষ্ঠানিকভাবে ইস্তাম্বুল রাখা হয়, যা এগারো শতক থেকে গ্রীক ভাষাভাষীরা কথোপকথনে শহরটিকে বোঝাতে ব্যবহার করত।
২০১০ ইস্তাম্বুলকে ইউরোপীয় সংস্কৃতির রাজধানী হিসাবে ঘোষণা করার আট বছর পরে ২০১৮ সালে প্রায় ১ কোটি ৩৪ লাখের বেশি বিদেশী দর্শনার্থী ইস্তাম্বুলে এসেছিলেন, যা বিশ্বের অষ্টম সর্বাধিক পরিদর্শন করা শহর। এখানকার বেশকিছু যায়গা ইউনেস্কোর বিশ্ব ঐতিহ্যবাহী স্থানের তালিকাভূক্ত এবং অসংখ্য তুর্কি কোম্পানির সদর দপ্তর রয়েছে, যা দেশের অর্থনীতির ত্রিশ শতাংশেরও বেশি।
ইস্তাম্বুলের জলবায়ু মৃদু প্রকৃতির। এখানকার গ্রীষ্মগুলি উষ্ণ এবং শীতকালগুলি মৃদু, ফলে এটি একটি জনপ্রিয় অবকাশযাপন কেন্দ্রে। ভূমধ্যসাগরীয় জলবায়ুর কারণে শীতকালে বেশি বৃষ্টিপাত হয়। শহরটি ভূমিকম্পপ্রবণ এবং কিছুসংখ্যক ভূমিকম্পের কারণে শহরটির ব্যাপক ক্ষতি হয়েছে।
ইস্তাম্বুল তুরস্কের শিল্প, বাণিজ্য, ব্যাংকিং খাত, পর্যটন ও অন্যান্য সেবাখাতের কেন্দ্র। এখানে কাপড়, পোশাকপরিচ্ছদ, প্রক্রিয়াজাত খাদ্য, ময়দা, তামাক প্রক্রিয়াজাতকরণ, রাসায়নিক দ্রব্য, কাচ ও সিমেন্টের কারখানা আছে। এখানে বহুসংখ্যক তুর্কি ব্যবসা প্রতিষ্ঠানের প্রধান কার্যালয় অবস্থিত। ইস্তাম্বুল নগরীর অর্থনীতি গোটা তুরস্কের অর্থনীতির ৩০ শতাংশের প্রতিনিধিত্ব করে। পর্যটন খাত থেকে নগরীর আয় দিনদিন বৃদ্ধি পাচ্ছে। ২০১০ সালে ইস্তাম্বুলকে একটি ইউরোপীয় সাংস্কৃতিক রাজধানী হিসেবে মর্যাদা দেওয়া হয়। ২০১৮ সালে প্রায় ১ কোটি ৩৪ লক্ষ পর্যটক শহরটি পরিদর্শন করতে আসে, ফলে এটি বিশ্বের পঞ্চম সর্বোচ্চ জনপ্রিয় পর্যটক গন্তব্যস্থলে পরিণত হয়। ইস্তাম্বুলে অনেকগুলি ইউনেস্কো স্বীকৃত বিশ্ব ঐতিহ্যবাহী স্থান আছে। ইস্তাম্বুলের বড় বাজারটি ১৫শ শতকের মধ্যভাগে যাত্রা শুরু করে। এখানে প্রায় চার হাজার দোকানে বহুবিভিন্ন ধরনের পণ্য, যেমন গালিচা, মাদুর, মণিরত্ন, সোনার গয়না, তামা, পিতল ও চীনামাটির তৈজসপত্র, পুরাতন পয়সা ও বস্ত্র কিনতে পাওয়া যায়।  ইস্তাম্বুল তুরস্কের বৃহত্তম ও প্রধানতম সমুদ্রবন্দর এবং দেশটির পাইকারি বাণিজ্য ও পরিবহনের কেন্দ্র। সোনালী শৃঙ্গ এলাকায় অবস্থিত উৎকৃষ্ট প্রাকৃতিক পোতাশ্রয়টির কারণে এবং ইউরোপ ও এশিয়ার মধ্যবর্তী বাণিজ্যপথগুলির উপরে একটি কৌশলগত অবস্থানে অবস্থিত বলে এটি একটি গুরুত্বপূর্ণ জাহাজ আন্তঃপরিবহন কেন্দ্র।
ইস্তাম্বুলের বহু ঐতিহাসিক দর্শনীয় স্থান এর মধ্যযুগীয় প্রাচীরবেষ্টিত পুরাতন শহরটির মধ্যে অবস্থিত, এবং এটিকেই অতীতে ইস্তাম্বুল (ও পাশ্চাত্যের দেশগুলিতে স্তাম্বুল) নামে ডাকা হত। "স্তাম্বুল" পুরাতন ইস্তাম্বুল নগরীর হৃৎকেন্দ্রে একটি পাহাড়ি উপদ্বীপের উপরে অবস্থিত। এটির দক্ষিণে মার্মারা সাগর, পূর্বে বসফরাস প্রণালী এবং উত্তরে একটি গভীর খাঁড়ি যার নাম সোনালী শৃঙ্গ। স্তাম্বুলের পশ্চিম সীমানাটি ৫ম শতকে নির্মিত এবং মার্মারা সাগর থেকে সোনালী শৃঙ্গ পর্যন্ত ৬ কিলোমিটার দীর্ঘ একটি প্রাচীরের ধ্বংসাবশেষ দ্বারা চিহ্নিত। স্তাম্বুল উপদ্বীপের সর্বপূর্ব বিন্দুটিতে অবস্থিত ইস্তাম্বুলের তোপকাপি প্রাসাদ ছিল উসমানীয় সাম্রাজ্যের শাসকদের বাসস্থান; বর্তমানে এটিকে একটি জাদুঘরে পরিণত করা হয়েছে। প্রাসাদের প্রাঙ্গনের উত্তর প্রান্তে সিরকেচি নামের এলাকাটিতে অনেক রেস্তোরাঁ ও বিনোদন কেন্দ্র আছে। গালাতা পন্টুন সেতুটি সোনালী শৃঙ্গকে গালাতা বাণিজ্যিক এলাকাকে সংযুক্ত করেছে; সেতুসংলগ্ন এলাকাতে বহু দোকান ও কফিঘর আছে।  ইতিহাসের বিভিন্ন পর্যায়ে শহরটি কখনও ইসলামী ও কখনও খ্রিস্টান শাসকদের নিয়ন্ত্রণে ছিল। ৫৩৭ সালে এখানে হাগিয়া সোফিয়া (তুর্কি ভাষায় আয়াসোফিয়া) নামের একটি বিরাট বাইজেন্টীয় খ্রিস্টান গির্জার নির্মাণকাজ শেষ হয়। এটিকে বিশ্বের সবচেয়ে গুরুত্বপূর্ণ ধর্মীয় স্থাপনাগুলির একটি হিসেবে গণ্য করা হয়। পরবর্তীতে এটিকে একটি মসজিদে এবং পরে মুস্তফা কামাল আতার্তুকের শাসনামলে এটিকে জাদুঘরে রূপান্তরিত করা হয়। সবশেষে ২০২০ খ্রিস্টাব্দে তুরস্কের রাষ্ট্রপতি রেজেপ তাইয়িপ এর্দোয়ানের আমলে এটিকে পুনরায় মসজিদে রুপান্তরিত করা হয় । উসমানীয় সুলতানদের শাসনামলে নগরীটিতে বহুসংখ্যক মসজিদ নির্মাণ করা হয়েছিল। এদের মধ্যে ১৬শ শতকে (১৫৫০-১৫৫৭) স্থপতি সিনান দ্বারা নির্মিত সুলেইমানের মসজিদ ও ১৭শ শতকের শুরুতে (১৬০৯-১৬১৬) সুলতান ১ম আহমেদ দ্বারা নির্মিত নীল মসজিদ দুইটি উল্লেখ্য। ইস্তাম্বুলে অনেক জাদুঘর আছে, যাদের মধ্যে প্রত্নতাত্ত্বিক জাদুঘর এবং তুর্কি ও ইসলামি শিল্পকলা জাদুঘর দুইটি সর্বাগ্রে উল্লেখ্য। ইস্তাম্বুলকে ঘিরে ৫ম শতকে নির্মিত রোমান প্রাচীরগুলির ধ্বংসাবশেষগুলি আজও পরিদর্শন করা যায়। ১৯৮৫ সালে জাতিসংঘের সাংস্কৃতিক সংস্থা ইউনেস্কো ইস্তাম্বুলের পুরাতন শহরটিকে একটি বিশ্ব ঐতিহ্যবাহী স্থান হিসেবে স্বীকৃতি দেয়। ইস্তাম্বুলে তুরস্কের সবচেয়ে প্রাচীন বিশ্ববিদ্যালয় ইস্তাম্বুল বিশ্ববিদ্যালয়টি অবস্থিত, যেটিকে ১৪৫৩ সালে প্রতিষ্ঠা করা হয়েছিল।